ולנטין קוזמיץ' איוואנוב

ולנטין קוזמיץ' איוואנוב (ברוסית: Валентин Козьмич Иванов; 19 בנובמבר 1934, מוסקבה – 8 בנובמבר 2011) היה כדורגלן סובייטי ששיחק בעמדת החלוץ/שחקן כנף, והיה אחד ממלכי השערים של מונדיאל 1962, שזכה עם נבחרתו במדליית הזהב בטורניר הכדורגל של אולימפיאדת מלבורן.

חייו 
איוואנוב היה ידוע בשל מהירותו, הטכניקה הגבוהה שלו ויכולת הכדרור. הוא היה יכול להבקיע או לבשל שערים באותה מידה. כמו כן, הוא היה נוטל חלק פעיל במשחק ההגנה של קבוצותיו השונות ולא מתמקד רק בהתקפה.

איוואנוב הופיע בסך הכל 59 פעמים במדי נבחרת ברית המועצות, והבקיע 26 שערים. מבחינה זו הוא נמצא במקום השלישי בהיסטוריה של הכדורגל הסובייטי לאחר אולג בלוחין ואולג פרוטאסוב. איוואנוב היה שותף ביחד עם עוד ארבעה שחקנים לשיא ההבקעות במונדיאל 1962, ובמונדיאל 1958 הוא הבקיע שני שערים. במשך רוב קריירת המועדונים שלו הוא שיחק עבור טורפדו מוסקבה. בסך הכל הוא הבקיע 124 שערים ב-286 משחקי ליגה, והוא ממוקם במקום התשיעי מבחינת המדדים הללו.

אשתו, לידיה איוואנובה הייתה אלופה אולימפית בהתעמלות ושופטת ספורט ידוע. בנו של איוואנוב, הנקרא גם כן ולנטין, הוא שופט כדורגל בינלאומי.

תארים

כשחקן
 אליפות אירופה - 1960
 אלוף אולימפי - 1956
 מקום שני באליפות אירופה - 1964
 אליפות ברית המועצות - 1960, 1965
 גביע ברית המועצות בכדורגל - 1960

כמאמן 
 אליפות ברית המועצות - 1976
 גביע ברית המועצות בכדורגל - 1968, 1986.

קישורים חיצוניים

 

קצרמר סובייטים
כדורגלנים סובייטים
חלוצי כדורגל סובייטים
מוסקבה: כדורגלנים
כדורגלני טורפדו מוסקבה
מאמני טורפדו מוסקבה
מאמני כדורגל רוסים
מאמני כדורגל סובייטים
מאמני רג'א קזבלנקה
כדורגלני נבחרת ברית המועצות
כדורגלנים באולימפיאדת מלבורן (1956)
כדורגלני מונדיאל 1958
כדורגלני יורו 1960
כדורגלני מונדיאל 1962
כדורגלני יורו 1964
אישים הקבורים בבית העלמין וגנקובסקויה
סובייטים שנולדו ב-1934
רוסים שנפטרו ב-2011
אלופים אולימפיים סובייטים: כדורגל